CELEX: 32022R0400
Language: hr
Date: 2022-03-07 00:00:00
Title: Provedbena uredba Komisije (EU) 2022/400 оd 7. ožujka 2022. o izmjeni Provedbene uredbe (EU) 2021/128 o utvrđivanju neto iznosa raspoloživog za rashode EFJP-a

10.3.2022   
               
               
                  HR
               
               
                  Službeni list Europske unije
               
               
                  L 83/1
               
            
         PROVEDBENA UREDBA KOMISIJE (EU) 2022/400
         оd 7. ožujka 2022.
         o izmjeni Provedbene uredbe (EU) 2021/128 o utvrđivanju neto iznosa raspoloživog za rashode EFJP-a
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) br. 485/2008 (1), a posebno njezin članak 16. stavak 2.,
         budući da:
         
                     (1)
                  
                  
                     Provedbenom uredbom Komisije (EU) 2021/128 (2) utvrđuje se neto iznos raspoloživ za rashode Europskog fonda za jamstva u poljoprivredi (EFJP) i iznosi raspoloživi za Europski poljoprivredni fond za ruralni razvoj (EPFRR) za proračunske godine od 2021. do 2027. na temelju članka 7. stavka 2. i članaka 14. Uredbe (EU) br. 1307/2013 Europskog parlamenta i Vijeća (3).
                  
               
                     (2)
                  
                  
                     U skladu s člankom 16. stavkom 1. Uredbe (EU) br. 1306/2013 godišnju gornju granicu za rashode EFJP-a za razdoblje od 2021. do 2027. čine najviši iznosi za iznos ispod gornje granice za rashode povezane s tržištem i izravna plaćanja iz Priloga I. Uredbi Vijeća (EU, Euratom) 2020/2093 (4).
                  
               
                     (3)
                  
                  
                     U skladu s člankom 11. stavkom 6. četvrtim podstavkom Uredbe (EU) br. 1307/2013 nekoliko država članica Komisiju je obavijestilo o svojoj odluci o smanjenju iznosa izravnih plaćanja na temelju članka 11. stavka 1. te uredbe i posljedičnom procijenjenom rezultatu smanjenja za kalendarsku godinu 2022. U skladu s člankom 7. stavkom 2. te uredbe procijenjeni rezultat tog smanjenja postaje raspoloživ kao dodatna potpora Unije koja se financira iz EPFRR-a.
                  
               
                     (4)
                  
                  
                     U skladu s člankom 14. stavkom 1. sedmim podstavkom Uredbe (EU) br. 1307/2013 nekoliko država članica obavijestilo je Komisiju o svojoj odluci da kao dodatnu potporu u okviru EPFRR-a u financijskoj godini 2023. stave na raspolaganje određeni postotak svojih nacionalnih godišnjih gornjih granica za izravna plaćanja za kalendarsku godinu 2022.
                  
               
                     (5)
                  
                  
                     U skladu s člankom 14. stavkom 2. sedmim podstavkom Uredbe (EU) br. 1307/2013 nekoliko država članica Komisiju je obavijestilo o svojoj odluci da za izravna plaćanja za kalendarsku godinu 2022. stave na raspolaganje određeni postotak potpore koja će se financirati iz EPFRR-a u financijskoj godini 2023.
                  
               
                     (6)
                  
                  
                     Stoga su Delegiranom uredbom Komisije (EU) 2022/42 prilagođene odgovarajuće nacionalne gornje granice iz priloga II. i III. Uredbi (EU) br. 1307/2013 (5).
                  
               
                     (7)
                  
                  
                     U skladu s člankom 2. stavkom 1. Uredbe (EU, Euratom) 2020/2093 iznos ispod gornje granice za rashode povezane s tržištem i izravna plaćanja višegodišnjeg financijskog okvira utvrđen u Prilogu I. toj uredbi prilagođava se u okviru tehničke prilagodbe predviđene u članku 4. te uredbe nakon prijenosa između EPFRR-a i izravnih plaćanja.
                  
               
                     (8)
                  
                  
                     Stoga je potrebno prilagoditi neto iznos raspoloživ za rashode EFJP-a kako je utvrđen Provedbenom uredbom (EU) 2021/128. Osim toga, radi jasnoće bi trebalo objaviti iznose koje treba staviti na raspolaganje za EPFRR.
                  
               
                     (9)
                  
                  
                     Provedbenu uredbu (EU) 2021/128 trebalo bi stoga na odgovarajući način izmijeniti,
                  
               DONIJELA JE OVU UREDBU:
         
            Članak 1.
            Prilog Provedbenoj uredbi (EU) 2021/128 zamjenjuje se tekstom iz Priloga ovoj Uredbi.
         
         
            Članak 2.
            Ova Uredba stupa na snagu sedmog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 7. ožujka 2022.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 347, 20.12.2013., str. 549.
         
         
            (2)  Provedbena uredba Komisije (EU) 2021/128 оd 3. veljače 2021. o utvrđivanju neto iznosa raspoloživog za rashode EFJP-a (SL L 40, 4.2.2021., str. 8.).
         
            (3)  Uredba (EU) br. 1307/2013 Europskog parlamenta i Vijeća od 17. prosinca 2013. o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike i o stavljanju izvan snage Uredbe Vijeća (EZ) br. 637/2008 i Uredbe Vijeća (EZ) br. 73/2009 (SL L 347, 20.12.2013., str. 608.).
         
            (4)  Uredba Vijeća (EU, Euratom) 2020/2093 od 17. prosinca 2020. kojom se utvrđuje višegodišnji financijski okvir za razdoblje 2021.–2027. (SL L 433I, 22.12.2020., str. 11.).
         
            (5)  Delegirana uredba Komisije (EU) 2022/42 оd 8. studenoga 2021. o izmjeni priloga II. i III. Uredbi (EU) br. 1307/2013 Europskog parlamenta i Vijeća u pogledu nacionalnih i neto gornjih granica za izravna plaćanja za određene države članice za kalendarsku godinu 2022. (SL L 9, 14.1.2022., str. 3.).
      
      
         
            PRILOG
            
               
                  
                     „PRILOG
                     Neto iznos raspoloživ za rashode EFJP-a
                     
                                 (u milijunima EUR)
                              
                           
                                 Proračunska godina
                              
                              
                                 Iznosi stavljeni na raspolaganje za EPFRR
                              
                              
                                 Iznosi preneseni iz EPFRR-a
                              
                              
                                 Neto iznos raspoloživ za rashode EFJP-a
                              
                           
                                 Članak 14. stavak 1. Uredbe (EU) br. 1307/2013
                              
                              
                                 Članak 7. stavak 2. Uredbe (EU) br. 1307/2013
                              
                              
                                 Članak 14. stavak 2. Uredbe (EU) br. 1307/2013
                              
                           
                                 2021.
                              
                              
                                 1 099,539 
                              
                              
                                 58,165 
                              
                              
                                 600,658 
                              
                              
                                 40 367,954 
                              
                           
                                 2022.
                              
                              
                                 1 086,292 
                              
                              
                                 57,919 
                              
                              
                                 525,400 
                              
                              
                                 40 638,189 
                              
                           
                                 2023.
                              
                              
                                 1 277,253 
                              
                              
                                 55,858 
                              
                              
                                 507,322 
                              
                              
                                 40 692,211 
                              
                           
                                 2024.
                              
                              
                                  
                              
                              
                                  
                              
                              
                                  
                              
                              
                                 41 649,000 
                              
                           
                                 2025.
                              
                              
                                  
                              
                              
                                  
                              
                              
                                  
                              
                              
                                 41 782,000 
                              
                           
                                 2026.
                              
                              
                                  
                              
                              
                                  
                              
                              
                                  
                              
                              
                                 41 913,000 
                              
                           
                                 2027.
                              
                              
                                  
                              
                              
                                  
                              
                              
                                  
                              
                              
                                 42 047,000 
                              
                           
               ”